CELEX: C2006/074/19
Language: el
Date: 2006-03-25 00:00:00
Title: Υπόθεση C-54/06: Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου που ασκήθηκε την  1 η  Φεβρουαρίου 2006

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/10
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου που ασκήθηκε την 1η Φεβρουαρίου 2006
   (Υπόθεση C-54/06)
   (2006/C 74/19)
   γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, επικουρούμενη από τις J. Hottiaux και F. Simonetti, με τόπο επιδόσεων στο Λουξεμβούργο, άσκησε την 1η Φεβρουαρίου 2006 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου του Βελγίου.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               Να διαπιστώσει ότι το Βασίλειο του Βελγίου, μη θεσπίζοντας τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθεί προς την οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (1), παρέβη τις υποχρεώσεις που υπέχει από την οδηγία αυτή·
            
         
               2)
            
            
               να καταδικάσει το Βασίλειο του Βελγίου στα δικαστικά έξοδα.
            
         Ισχυρισμοί και κύρια επιχειρήματα:
   Η προθεσμία για τη μεταφορά της οδηγίας στην εσωτερική έννομη τάξη έληξε στις 21 Ιουλίου 2004. Το Βέλγιο δεν έχει ακόμα λάβει όλα τα μέτρα που εμπίπτουν στην αρμοδιότητα της Περιφερείας της Φλάνδρας και της Ομοσπονδιακής Κυβερνήσεως ή, εν πάση περιπτώσει, δεν τα κοινοποίησε στην Επιτροπή.
   
      (1)  ΕΕ L 197 της 21.07.2001, σ. 30.